  Анжелика Тихонова корреспондент «Удмурт Кенеш» но Пичи Пурга ёрос валче ужан сярысь тупанкыл юнматӥзы 16-тӥ тулыспалэ «Герд лыдӟонъёсын». Со сярысь «Удмуртия» агентстволэн корреспондентэз ивортэ. Таӵе тупанкылъёс милям гожтэмын ини куд-ог ёросъёсын, нырысетӥосыз пӧлын вал Можга кар но Можга ёрос. Кин, кызьы ёрос кивалтӥсьёсмы малпало та ужрадэз, таӵе вылӥ инлыкен тазьы нырысьсэ ортчытӥськом на. Со лэсьтэмын куинь экземплярен. Огез экземпляр кошке Пичи Пургала, одӥгез «Удмурт Кенеше», нош одӥгез экземпляр музее кыле. Татын гожтэмын валтӥсез ужпумъёсмы. Вань удмуртъёслэн быдӟым ӧтчамзы бере, кытын резолюция но кутэмын вал, асьмеос валаськом, одӥг но юанэз мерлыко огазеяськон огназ сэрттыны-пертчыны уз быгаты. Соин ик муниципал кылдытэтъёсын, кудъёсыз туннэ нуналлы милемын ӵош дась ужаны культура удысын, дышетон удысын, кылэз вӧлмытон удысын, пӧртэм-пӧртэм мукет ужпумъёсын, та огкыл гожтэмын «Удмурт Кенешлэн» тӧроез Татьяна ИшматоваТатьяна Ишматова Пичи Пурга ёрослэн тӧроезлы Светлана Колодкиналы огазеяськонлэн кичӧлтонэзлы дурбасьтэмез понна тау кариз но та тупанкыл, ӟеч эшъяськонзэс сяна, удмурт кылэз утён, удмурт калыклэсь улон-вылонзэ азинтон бордын огкылысь ужамзэс возьматэ шуыса пусйиз. «Та ёросмылэн, Удмурт Элькунысь яратоно ёросмылэн эшшо одӥг бамез. Малпасько, со кусыпъёсмес эшшо узыргес гинэ кароз. Нош ужкагаз, зэмзэ ке верано, со туж йӧно. Бадӟым тау карисько Василий Ермолаевичлы (Василий Москвин - «Удмурт Кенеш» огазеяськонлэн Пичи Пурга ёросысь ёзэтэзлэн кивалтӥсез -ред.) , Татьяна Витальевналы (Ишматовалы - ред.). Малпасько, азьланяз ми та сямез азинтӥсьёс луом. Бадӟым тау», — шуиз Пичи Пурга ёрослэн тӧроез Светлана Колодкина. Тегъёс: Удмуртия УдмуртКенеш ПичиПурга удмуртъёс  